 **GRADSKO VIJEĆE *P R I J E D L O G***

KLASA:026-01/20-01/01

URBROJ:2186/18-02/1-20-2

U Ludbregu, 16. ožujka 2020. godine

 Na temelju članaka 59.st.2. i 61.st.4. Zakona o lokalnoj i područnoj (regionalnoj) samoupravi (Narodne novine br. 33/01, 60/01, 129/05, 109/07, 125/08, 36/09, 150/11, 144/12, 19/13-pročišćeni tekst, 137/15-ispravak, 123/17, 98/19), te članaka 33. i 103. Statuta Grada Ludbrega („Službeni vjesnik Varaždinske županije“ br. 23/09, 17/13, 40/13-pročišćeni tekst, 12/18, 55/18-pročišćeni tekst, 40/19) Gradsko vijeće Grada Ludbrega na 19. sjednici održanoj 16. ožujka 2020. godine donosi

**ODLUKU O IZMJENAMA I DOPUNAMA**

**ODLUKE O DJELOKRUGU, OVLASTIMA, NAČINU IZBORA I**

**FINANCIRANJA MJESNIH ODBORA NA**

**PODRUČJU GRADA LUDBREGA**

**Članak 1.**

 U Odluci o djelokrugu, ovlastima, načinu izbora i financiranja mjesnih odbora na području Grada Ludbrega („Službeni vjesnik Varaždinske županije“ br.31/2015.) u članku 5. mijenjaju se stavci 3. i 4. tako da glase:

 „Vijeće mjesnog odbora ima, uključujući i predsjednika, 5 članova.

 Pojedina vijeća mjesnih odbora na području Grada Ludbrega imaju:

* 5 članova u Mjesnom odboru: Apatija, Bolfan, Čukovec, Globočec Ludbreški, Hrastovsko, Kućan Ludbreški, Ludbreg, Poljanec, Segovina, Selnik, Sigetec Ludbreški, Slokovec i Vinogradi Ludbreški“.

Članak 2.

 U članku 8. st.1. mijenja se alineja 1 tako da glasi:

 „-predstavlja mjesni odbor i vijeće mjesnog odbora

 U istom stavku mijenja se i alineja 5 tako da glasi:

 „-saziva i vodi mjesni zbor građana“.

Članak 3.

 Članak 15. mijenja se i glasi:

 „Nadzor nad zakonitošću tijela mjesnog odbora obavlja gradonačelnik te na njegov prijedlog Gradsko vijeće može raspustiti vijeće mjesnog odbora ako ono učestalo krši odredbe ovog Statuta, pravila mjesnog odbora ili ne izvršava povjerene mu poslove“.

Članak 4.

 U članku 17. mijenja se stavak 1. tako da glasi:

 „Izbori za članove vijeća mjesnih odbora na području Grada Ludbrega raspisuju se i provode za trinaest mjesnih odbora na području Grada Ludbrega sukladno odredbama Statuta Grada Ludbrega i to:

1. Mjesni odbor Apatija - za 5 članova
2. Mjesni odbor Bolfan - za 5 članova
3. Mjesni odbor Čukovec - za 5 članova
4. Mjesni odbor Globočec Ludbreški - za 5 članova
5. Mjesni odbor Hrastovsko - za 5 članova
6. Mjesni odbor Kućan Ludbreški - za 5 članova
7. Mjesni odbor Ludbreg - za 5 članova
8. Mjesni odbor Poljanec - za 5 članova
9. Mjesni odbor Segovina - za 5 članova
10. Mjesni odbor Selnik - za 5 članova
11. Mjesni odbor Sigetec Ludbreški - za 5 članova
12. Mjesni odbor Slokovec - za 5 članova
13. Mjesni odbor Vinogradi Ludbreški - za 5 članova

Članak 5.

 U članku 62. stavku 2. riječi „Uredu državne uprave u Varaždinskoj županiji“ zamjenjuju se riječima „upravnom tijelu u županiji“.

**Članak 6.**

 U cijelom tekstu Odluke o djelokrugu, ovlastima, načinu izbora i financiranja mjesnih odbora na području Grada Ludbrega („Službeni vjesnik Varaždinske županije“ br.31/2015) riječi „Jedinstveni upravni odjel Grada Ludbrega“ u određenom broju i padežu zamjenjuju se riječima „upravna tijela Grada Ludbrega“ u odgovarajućem broju i padežu.

**Članak 7.**

 Ova Odluka stupa na snagu osmog dana od dana objave u „Službenom vjesniku Varaždinske županije“.

 Predsjednik

 Gradskoga vijeća

 Grada Ludbrega:

 Antun Šimić

**O B R A Z L O Ž E NJ E**

 Odluku o djelokrugu, ovlastima, načinu izbora i financiranja mjesnih odbora na području Grada Ludbrega donijelo je Gradsko vijeće Grada Ludbrega na svojoj 17. sjednici održanoj dana 16. srpnja 2015., a ista je objavljena u „Službenom vjesniku Varaždinske županije“ br. 31/2015.

 S obzirom da je u međuvremenu došlo do zakonskih promjena te promjene Statuta Grada Ludbrega istu je potrebno uskladiti s novim zakonskim odnosno statutarnim odredbama.

 Kako se Statutarnom odlukom predlaže da svako vijeće mjesnog odbora na području Grada Ludbrega broji 5 članova, isto je potrebno izmijeniti i u ovoj odluci.

 Također potrebno je izmijeniti odredbu vezano uz nadzor zakonitosti rada tijela mjesnog odbora odnosno raspuštanje vijeća mjesnog odbora.

 Izmjene se predlažu i kod zaštite izbornog prava odnosno podnošenja žalbi protiv rješenja nadležnog izbornog povjerenstva – do sada se žalba mogla podnositi Uredu državne uprave u Varaždinskoj županiji, a promjenom sustava državne uprave i izmjenama Zakona o lokalnoj i područnoj (regionalnoj) samoupravi, žalba se može podnositi upravnom tijelu u županiji.

 Odbor za statut i poslovnik na svojoj sjednici održanoj 04. ožujka 2020. godine razmatrao je Nacrt Odluke te u predloženom tekstu istu upućuje na raspravu i usvajanje Gradskom vijeću Grada Ludbrega.